2.3 การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

-   ลักษณะผลิตภัณฑ์

  กลุ่มบริษัทฯ แบ่งสายผลิตภัณฑ์ตามรายละเอียดดังนี้

  (1.1) เฟอร์นิเจอร์สำหรับใช้ภายนอก (Outdoor/ Garden Furniture)

  บริษัท ซันวู้ดอินดัสทรีส์ จำกัด (มหาชน)
  เป็นผู้ผลิตและส่งออกเฟอร์นิเจอร์สำหรับใช้ภายนอกในลักษณะเป็นชุดสนาม (Outdoor/Garden
  Furniture) ซึ่งเป็นเฟอร์นิเจอร์ที่ผลิตจากไม้จริง (Solid Wood)
  โดยใช้ไม้สักและแบ่งผลิตภัณฑ์ออกเป็น 2 ประเภท คือ

-   แบบ Classic ได้แก่
    เฟอร์นิเจอร์ที่มีรูปทรงแบบเก่าสมัยวิคตอเรียโดยไม่มีการเปลี่ยนแปลงรูปแบบมานาน
    ลักษณะเด่น คือการใช้ไม้ขนาดใหญ่ แข็งแรง ทนทาน เหมาะแก่การใช้งานภายนอก กลางแจ้ง
    เช่น สนาม หรือสวนสาธารณะ

-   แบบ Trend เป็นแนวความคิดใหม่ในการออกแบบเฟอร์นิเจอร์ที่ใช้ภายนอก
    เพื่อใช้ตั้งบริเวณชานนอกบ้านในฤดูร้อน
    และใช้ในบ้านได้ด้วยโดยสามารถพับซ้อนเพื่อจัดเก็บได้ในช่วงฤดูหนาว
    ซึ่งลักษณะเด่นคือมีการพัฒนารูปแบบที่ทันสมัยกว่าแบบ Classic มีน้ำหนักเบา หลากหลายสไตล์
    และการสามารถออกแบบร่วมกับวัตถุดิบอื่น เช่น สแตนเลส (Stainless steel)
    และหินแกรนิต (Granite)

  (1.2) ผลิตภัณฑ์ไม้สำหรับก่อสร้างที่อยู่อาศัย (Wood Building Materials)

  บริษัท ซันวู้ดอินดัสทรีส์ จำกัด (มหาชน) ได้เพิ่มสายการผลิตผลิตภัณฑ์ไม้สำหรับก่อสร้างที่อยู่อาศัย
  เช่น บานประตู, ไม้พื้น, ลูกขั้นและราวบันได เพื่อรองรับธุรกิจอสังหาริมทรัพย์ที่กำลังขยายตัว

3.  เฟอร์นิเจอร์สำหรับใช้ภายในบ้านและสำนักงาน (Home and Office Furniture)

  บริษัท ซันแคบิเนท จำกัด เป็นผู้ผลิตและส่งออกเฟอร์นิเจอร์สำหรับใช้ในบ้านและสำนักงาน
  ตลอดระยะเวลาบริษัทฯ ตระหนักถึงคุณภาพของผลิตภัณฑ์และบริการ
  เพื่อสนองความต้องการและสร้างความพึงพอใจสูงสุดให้กับลูกค้าโดยการนำระบบบริหารคุณภาพ
  ISO 9001 เป็นแนวทางในการดำเนินงานของบริษัทฯ

  ผลิตภัณฑ์ที่มีคุณภาพภายใต้การควบคุมคุณภาพตามระบบมาตรฐานสากล มีดังนี้

-   เฟอร์นิเจอร์แบบสแกนดิเนเวียน (Scandinavian Design) ชุดห้องอาหาร ชุดห้องรับแขก
    ห้องพักผ่อน ชุดห้องนอน ฯลฯ สำหรับลูกค้าตลาดยุโรป (EU) สหรัฐอเมริกา
    โดยทำการผลิตที่โรงงานนวนคร

-   เฟอร์นิเจอร์ชุดสำนักงาน (Office Collection)
    ที่ผลิตจากไม้คุณภาพสูงและสามารถถอดประกอบได้ (Knock Down)
    เพื่อประหยัดการขนส่งไปยังต่างประเทศ

-   เฟอร์นิเจอร์ สำหรับตลาดญี่ปุ่น โดยทำการผลิตที่โรงงานบางปะอิน ได้แก่
    ชุดรับประทานอาหารจากไม้ยางพารา ไม้มะม่วงและไม้เนื้อแท้อื่นๆ เฟอร์นิเจอร์ญี่ปุ่นมีรูปแบบ
    ขนาดและสีสันโดยเฉพาะ อีกทั้งเน้นเทคนิคการทำสีที่พิถีพิถันมาก

    3.  แผ่นไม้วีเนียร์

  บริษัท ลองซาน วีเนียร์ จำกัด เป็นผู้ผลิตและจำหน่าย แผ่นไม้บางวีเนียร์ (Veneer)
  เพื่อเป็นวัตถุดิบสำหรับอุตสาหกรรมเฟอร์นิเจอร์โดยนำไปปิดผิวหน้า เช่น โต๊ะ, ตู้, ประตู, ฝ้า
  และ ผนัง นอกจากนี้ยังเป็นที่นิยมใช้สำหรับอุตสาหกรรมตกแต่งภายในเรือสำราญ
  และเรือยอร์ชขนาดใหญ่
  จากโอกาสทางการตลาดที่เพิ่มขึ้นอย่างต่อเนื่องและกอรปกับกระแสการอนุรักษ์สิ่งแวดล้อมดังนั้นที่ผ่านมาบริษัทฯ
  ได้ตระหนักถึงการใช้วัตถุดิบจากแหล่งผลิตที่มีการทดแทนอย่างยั่งยืน (SFM)
  ซึ่งได้เผยแพร่ความรู้และข้อเท็จจริงเกี่ยวกับวัตถุดิบที่ใช้ให้ลูกค้าและประชาคมโลกเข้าใจและสามารถลดกระแสการต่อต้านจากกลุ่มอนุรักษ์สิ่งแวดล้อมได้

  (2) การตลาดและภาวะการแข่งขัน

1)  นโยบายและลักษณะการตลาดของผลิตภัณฑ์และบริการที่สำคัญ

  บริษัทฯ เป็นผู้นำในด้านการผลิตและส่งออกผลิตภัณฑ์เฟอร์นิเจอร์ไม้สักมากกว่า 25
  ปีและมีความตั้งใจในการรักษาข้อได้เปรียบทางการแข่งขันในตลาดโลก โดยมุ่งเน้นด้านคุณภาพ,
  การพัฒนาผลิตภัณฑ์รูปแบบใหม่, การส่งมอบตรงเวลา และรักษาสิ่งแวดล้อม
  ในขณะเดียวกันบริษัทฯ
  ได้ตระหนักถึงความสามารถด้านการแข่งขันในระยะยาวโดยพิจารณาปัจจัยอื่นๆที่สำคัญเพิ่มเติม
  ได้แก่ ปัจจัยด้านวัตถุดิบ ด้านเทคโนโลยีการผลิต ด้านทรัพยากรมนุษย์และด้านสิ่งแวดล้อม
  ทั้งนี้เพื่อเพิ่มศักยภาพในการแข่งขัน

-   กลยุทธ์การแข่งขัน

  บริษัทฯ มีความมุ่งมั่นในการรักษาจุดเด่นของผลิตภัณฑ์ในด้านคุณภาพ
  และบริการรวมถึงด้านการพัฒนาผลิตภัณฑ์รูปแบบใหม่ๆ อย่างต่อเนื่อง
  โดยมีการควบคุมขบวนการผลิตตั้งแต่ขั้นตอนแรกจนถึงขั้นตอนสุดท้ายอย่างเข้มงวด
  ขณะเดียวกันบริษัทฯ
  ได้ลงทุนในการวางแผนพัฒนารูปแบบผลิตภัณฑ์ใหม่อย่างต่อเนื่องโดยมีการศึกษาวัสดุอื่นๆ
  นอกจากไม้สัก
  และได้นำเทคนิคใหม่ๆมาช่วยในการพัฒนาเฟอร์นิเจอร์อยู่เสมอโดยมีการว่าจ้างนักออกแบบเฟอร์นิเจอร์ชาวยุโรปเพื่อออกแบบผลิตภัณฑ์ใหม่ให้ตรงตามความต้องการของลูกค้าและตลาด

  บริษัทฯ ได้เข้าร่วมกิจกรรมงานแสดงสินค้าเฟอร์นิเจอร์ในต่างประเทศเป็นประจำ
  เพื่อให้ผลิตภัณฑ์เฟอร์นิเจอร์ของบริษัทฯ แพร่หลาย
  และเป็นการสร้างการรับรู้สำหรับกลุ่มลูกค้าเป้าหมายอาทิเช่น Chicago Fair, Spoga Fair
  Germany, High Point USA

-   ลักษณะลูกค้า และกลุ่มลูกค้าเป้าหมาย

  กลุ่มบริษัทฯ มีความสัมพันธ์ที่ดีกับลูกค้า โดยเน้นจุดเด่นด้านคุณภาพผลิตภัณฑ์ซึ่งมีความคงทนแข็งแรง
  ใช้งานได้สะดวก ได้มาตรฐาน และการส่งมอบตรงเวลา จึงทำให้ได้รับความเชื่อมั่นจากลูกค้า
  สำหรับการวางตำแหน่งผลิตภัณฑ์ของบริษัทฯ
  ได้มุ่งเน้นไปยังกลุ่มลูกค้าที่มีรายได้ระดับกลางถึงระดับสูง ในตลาดยุโรป สหรัฐอเมริกา
  และเอเซีย

-   การจำหน่ายและช่องทางการจำหน่าย

  กลุ่มบริษัทมีการจำหน่ายทั้งในและต่างประเทศ โดยมีการจำหน่ายในประเทศประมาณ 20%
  และจำหน่ายไปยังต่างประเทศประมาณ 80%
  ในส่วนของช่องทางการจำหน่ายของเฟอร์นิเจอร์สนามของบริษัท ซันวู้ดอินดัสทรีส์ จำกัด
  (มหาชน) สามารถแบ่งออกเป็น 2 กลุ่มคือ การขายตรงให้แก่ลูกค้ารายใหญ่ซึ่งเป็นผู้นำเข้า
  และการขายให้กับบริษัทในเครือในต่างประเทศ คือ Gardenside International Ltd.
  USA (mail order), Lister Lutyens Co.,Ltd. – UK และ Lister USA
  รับผิดชอบในการทำตลาด และเป็นผู้กระจายสินค้าให้ลูกค้ารายย่อย โดยมีช่องทางการจัดจำหน่าย
  คือผ่านโชว์รูม เว็บไซต์ และขายผ่านบัตรเครดิต

ตารางแสดงสัดส่วนการขายสินค้าภายในประเทศและต่างประเทศ

หน่วย : ล้านบาท

[TABLE]

  ข) ภาวะอุตสาหกรรมและการแข่งขัน

  บริษัท ซันวู้ดอินดัสทรีส์ จำกัด (มหาชน)

-   สภาพการแข่งขันในอุตสาหกรรม

  สภาวะการแข่งขันของอุตสาหกรรมเฟอร์นิเจอร์ในปัจจุบันสูงขึ้นโดยเฉพาะเฟอร์นิเจอร์สำหรับใช้ภายนอกในตลาดโลกยังคงมีการแข่งขันที่รุนแรง
  ส่งผลให้ผู้ผลิตและผู้ขายเฟอร์นิเจอร์มีจำนวนเพิ่มขึ้น โดยเฉพาะอย่างยิ่งผู้ผลิตจาก จีน
  อินโดนีเซีย มาเลเซีย พม่า และเวียดนาม
  ได้เพิ่มศักยภาพและขีดความสามารถในการผลิตและส่งออกเฟอร์นิเจอร์สู่ตลาดโลก
  โดยเฉพาะด้านราคาสินค้า

-   จำนวนคู่แข่งขัน

  ในตลาดเฟอร์นิเจอร์คู่แข่งขันส่วนใหญ่เป็นผู้ผลิตมาจากประเทศในแถบเอเซีย
  ผู้ผลิตเหล่านี้จัดจำหน่ายผลิตภัณฑ์คุณภาพปานกลางในราคาถูก ไปยังอเมริกาและยุโรปเป็นหลัก
  การแข่งขันที่รุนแรงเช่นนี้ เกิดขึ้นในตลาดระดับล่างและตลาดระดับกลาง
  และส่งผลกระทบต่อตลาดผู้บริโภคในตลาดระดับบนเช่นกัน

-   บริษัทฯ เปรียบเทียบกับคู่แข่งขัน

  ลูกค้ามีความเชื่อมั่นในศักยภาพของบริษัทฯ ตามที่กล่าวมาแล้ว
  เนื่องจากประสบการณ์ในอุตสาหกรรมไม้มายาวนานกว่า 25 ปี
  บริษัทฯมีความมุ่งมั่นในการพัฒนาปรับปรุงผลิตภัณฑ์ทั้งในด้านคุณภาพและบริการ
  ตลอดจนมีการพัฒนาผลิตภัณฑ์รูปแบบใหม่ๆอย่างต่อเนื่อง
  เพื่อตอบสนองความต้องการของลูกค้าและตลาดที่มีการเปลี่ยนแปลงอย่างรวดเร็วในภาวะปัจจุบัน

-   สถานภาพ และศักยภาพในการแข่งขัน

  ปัจจุบันผลิตภัณฑ์เฟอร์นิเจอร์มีการแข่งขันกันอย่างรุนแรงในตลาดระดับล่างและกลางซึ่งอาจไม่ส่งผลกับผลิตภัณฑ์ของบริษัทฯมากนักเพราะผลิตภัณฑ์ของบริษัทฯ
  ในตลาดระดับบนโดยเน้นคุณภาพสูงจึงมีคู่แข่งหลักๆน้อยราย อย่างไรก็ตามบริษัทฯ
  มิได้ละเลยสถานการณ์ที่เกิดขึ้นยังคงนำนโยบายหลักๆที่สำคัญ
  ได้แก่การบริหารจัดการต้นทุนการผลิต
  นโยบายการตลาดเชิงรุกมาปฎิบัติอย่างต่อเนื่องเพื่อดำรงและเพิ่มศักยภาพในการแข่งขันของบริษัทฯต่อไป

บริษัท ซัน แคบิเนท จำกัด

  ในสภาวะตลาดที่มีการแข่งขันกันอย่างต่อเนื่องของผลิตภัณฑ์เฟอร์นิเจอร์ไม้สักที่ใช้ภายในบ้านและสำนักงาน
  บริษัทฯ
  คงรักษาภาวะการเป็นผู้นำตลาดของผลิตภัณฑ์ประเภทนี้เนื่องจากบริษัทฯมีศักยภาพเหนือคู่แข่งขันในด้านต้นทุนการผลิตเนื่องจากบริษัทฯมีฐานการผลิตใกล้แหล่งวัตถุดิบไม้สักส่งผลให้ต้นทุนของวัตถุดิบและค่าขนส่งต่ำกว่าคู่แข่งขัน
  อีกทั้งต้นทุนค่าแรงของบริษัทฯยังต่ำกว่าในขณะที่คุณภาพของแรงงานไทยอยู่ในระดับใกล้เคียงกับกลุ่มผู้ผลิตในแถบยุโรป

  นอกจากนี้จากการที่อัตราแลกเปลี่ยนเงินสกุลยูโรมีมูลค่าสูงขึ้นเมื่อเทียบกับเงินดอลล่าร์ทำให้ราคาผลิตภัณฑ์ของบริษัทฯต่ำกว่าผู้ผลิตยุโรป
  ขณะเดียวกันบริษัทฯมีผลิตภัณฑ์ที่หลากหลายให้ลูกค้าได้เลือกสรรอีกทั้งรูปแบบผลิตภัณฑ์ที่ทันสมัยใช้งานสะดวกและทนทาน
  ส่งมอบตรงเวลา และบริการหลังการขายที่ดีทำให้ลูกค้าได้รับความพึงพอใจสูงสุด
  รวมทั้งบริษัทฯได้เพิ่มประสิทธิภาพ และประสิทธิผลในการดำเนินงานอย่างต่อเนื่อง
  โดยได้รับการรับรอง ดังนี้ :

  1. ใบรับรองสถานประกอบกิจการที่ปฏิบัติถูกต้องตามโครงการตรวจคุ้มครองแรงงาน

  หญิงและเด็กเพื่อส่งเสริมการส่งออก จากกระทรวงแรงงานและสวัสดิการสังคมเมื่อ วันที่ 15
  กันยายน .2543

  2. ใบรับรองเรื่องมาตรฐาน ISO 9001:2000 จาก BVQI เมื่อวันที่ 4 พฤศจิกายน 2546

  สำหรับแนวโน้มการแข่งขันของตลาดเฟอร์นิเจอร์ไม้โดยเฉพาะไม้สักและไม้คุณภาพสูงอื่นๆ
  ที่ใช้ภายในบ้านและสำนักงานยังคงมีการแข่งขันที่รุนแรงขึ้นเป็นลำดับ

บริษัท ลองซาน วีเนียร์ จำกัด

  ความต้องการไม้วีเนียร์ ซึ่งอยู่กับความต้องการของผลิตภัณฑ์ที่ได้กล่าวแล้วข้างต้น
  สำหรับช่องทางการจำหน่าย บริษัทฯ ใช้วิธีขายตรงทั้งหมด
  เนื่องจากไม้วีเนียร์ที่ทำจากไม้สักเป็นสินค้า Premium ซึ่งแข่งขันในตลาดบน
  ปัจจุบันอุตสาหกรรมผลิตไม้วีเนียร์ที่ทำจากไม้สักดังกล่าว มีผู้ผลิตทั่วโลกประมาณ 6 ราย
  โดยเป็นผู้ผลิตจากประเทศไทยจำนวน 4 ราย ผู้ผลิตจากกลุ่มประเทศยุโรป จำนวน 1 ราย
  ซึ่งบริษัทฯ เป็นผู้ผลิตรายใหญ่ที่สุดในอุตสาหกรรมนี้ จากจำนวนผู้ผลิตไม้วีเนียร์ดังกล่าว
  อาจสรุปได้ว่าตลาดไม้วีเนียร์มีผู้ผลิตน้อยรายในขณะที่ความต้องการไม้วีเนียร์เริ่มขยายตัวช้าลง
  ผู้ซื้อเริ่มหันไปใช้ไม้วีเนียร์ชนิดอื่นมากขึ้น อย่างไรก็ตามบริษัทฯ
  มิได้ละเลยในการผลิตวีเนียร์จากไม้ชนิดอื่นๆ ตามสภาพตลาดที่อำนวยให้
  นอกจากนี้อุตสาหกรรมนี้ต้องอาศัย (1) เงินทุนหมุนเวียนสำหรับวัตถุดิบจำนวนมาก (2)
  ความชำนาญในการคัดเลือกวัตถุดิบ (3) ความสัมพันธ์ที่ดีกับลูกค้าเป็นระยะเวลายาวนาน

(3) การจัดหาผลิตภัณฑ์และบริการ

(ก) ลักษณะการจัดให้ได้มาซึ่งผลิตภัณฑ์

การผลิต จำนวนโรงงาน กำลังการผลิต และนโยบายการผลิต

-   การจัดให้ได้มาซึ่งผลิตภัณฑ์

  บริษัทฯ มีโรงงานทั้งสิ้น 5แห่ง คือที่จังหวัดปทุมธานี 1 แห่ง และที่จังหวัด

  พระนครศรีอยุธยา 4 แห่ง

  การผลิตและกำลังการผลิตของกลุ่มบริษัทฯ

[TABLE]

-   นโยบายการผลิตที่สำคัญ

  กลุ่มบริษัทฯมีนโยบายในการผลิตโดยแบ่งการผลิตออกเป็น 2 ลักษณะ คือ

1)  ผลิตตามคำสั่งซื้อลูกค้า

2)  ผลิตชิ้นส่วนตามประมาณการยอดขายและปริมาณวัตถุดิบ

  ทั้งนี้กลุ่มบริษัทฯได้พัฒนาระบบมาตรฐานการตรวจสอบคุณภาพผลิตภัณฑ์โดยนำระบบการบริหารจัดการมาใช้ในการบริหารให้เป็นไปตามมาตรฐานสากล
  ซึ่งการบริหารจัดการที่ดีเป็นปัจจัยนำไปสู่การควบคุมดูแลที่มีประสิทธิภาพทั้งระบบของบริษัทฯ
  ทั้งนี้รวมถึงระบบบริหาร

  การผลิตที่มีคุณภาพตามมาตรฐานสากล โดยในปี พ.ศ.2543 บริษัท ซัน แคบิเนท จำกัด
  ได้รับการรับรองมาตรฐานสากล (ISO 9002) และ ในปี พ.ศ.
  2546ได้รับการรับรองมาตรฐานสากล (ISO 9001:2000) ฉบับปี 2000 จาก BVQI
  และในปีเดียวกัน บริษัท ซันวู้ดอินดัสทรีส์ จำกัด (มหาชน) ได้รับการรับรอง
  มาตรฐานสากลด้านสิ่งแวดล้อม (ISO 140001) จาก BVQI เพิ่มขึ้นอีกหนึ่งบริษัท
  สำหรับนโยบายการผลิตที่สำคัญยังคงเน้นด้านคุณภาพ การออกแบบ รูปแบบ ความสะดวกในการใช้
  ความทนทาน และการส่งมอบตรงเวลา
  ซึ่งนโยบายการผลิตดังกล่าวมีวัตถุประสงค์หลักเพื่อสร้างความพึงพอใจสูงสุดและความมั่นใจให้กับลูกค้าทั้งทางด้านคุณภาพ
  บริการและการส่งมอบตรงเวลาตามที่ลูกค้าต้องการ

-   การจัดหาวัตถุดิบ

  1 บริษัท ซันวู้ดอินดัสทรีส์ จำกัด (มหาชน) :

  วัตถุดิบหลักที่สำคัญ คือไม้สักแปรรูป และไม้แปรรูปชนิดอื่น ชิ้นส่วนเฟอร์นิเจอร์กึ่งสำเร็จรูป
  ไม้วีเนียร์ ฟิตติ้ง โครงสเตนเลส กาว สี ผ้า และกล่อง ฯลฯ
  วัตถุดิบที่ใช้ในงานเฟอร์นิเจอร์จะใช้ชิ้นส่วนที่ทำด้วยไม้สักเป็นส่วนมาก
  ในปัจจุบันบริษัทฯได้พัฒนารูปแบบเฟอร์นิเจอร์ใหม่ๆโดยผสมผสานกับชิ้นส่วนและวัสดุอื่นที่ทำด้วยโลหะและโครงสแตนเลสเป็นส่วนประกอบของงานเฟอร์นิเจอร์มากขึ้นเพื่อเป็นการพัฒนาผลิตภัณฑ์รูปแบบใหม่ออกสู่ตลาด
  ในขณะเดียวกันสามารถลดต้นทุนการผลิตได้เนื่องจากการใช้ไม้สักในชิ้นงานเฟอร์นิเจอร์ลดลง

-   วัสดุทดแทน

  บริษัทฯสามารถใช้ไม้ประเภทอื่นทดแทนไม้สัก อาทิเช่น ไม้โอ๊ค ไม้เชอรี่ ไม้มะม่วงป่า
  และไม้ยางพารา เป็นต้น ซึ่งไม้ดังกล่าวมีราคาถูกกว่าไม้สัก
  อย่างไรก็ตามบริษัทฯยังคงเน้นการผลิตเฟอร์นิเจอร์ไม้สักเป็นหลักเนื่องจากมีความสวยงามเป็นเลิศ
  อายุการใช้งานยาวนาน
  มีมูลค่าเพิ่มสูงต่อหน่วยและยังคงได้รับความนิยมจากผู้บริโภคอย่างแพร่หลาย
  นอกจากนี้บริษัทฯได้ใช้โลหะผสมผสานกับการใช้ไม้สัก เช่น สแตนเลส
  และเป็นส่วนประกอบในการผลิตเฟอร์นิเจอร์ได้อย่างโดดเด่น
  ซึ่งเป็นการสร้างรูปลักษณ์ใหม่ให้กับผลิตภัณฑ์โดยการผสมผสานกันอย่างเหมาะสมลงตัวและมีความงดงาม

2. บริษัท ซัน แคบิเนท จำกัด :

  วัตถุดิบหลักที่สำคัญในการผลิตของบริษัทฯได้แก่ ไม้สักแปรรูปและไม้วีเนียร์
  โดยบริษัทฯสั่งซื้อโดยตรงจากต่างประเทศ บางส่วนสั่งซื้อจากบริษัทในเครือเช่น บริษัท
  ซันวู้ดอินดัสทรีส์ จำกัด (มหาชน) บริษัท ลองซาน วีเนียร์ จำกัด
  และจากผู้ประกอบการไม้ในประเทศ

3.  บริษัท ลองซาน วีเนียร์ จำกัด

  ไม้สักเป็นวัตถุดิบที่สำคัญในการผลิต โดยบริษัทฯนำไม้จากต่างประเทศเกือบ

  ทั้งหมด ทั้งนี้บริษัทฯเป็นผู้จัดหาวัตถุดิบไม้ซุงด้วยตนเองโดยคัดซุงชั้นดีเพื่อนำมา Slice
  เป็นแผ่นไม้

  บางวีเนียร์ ส่วนซุงที่คุณภาพต่ำจะนำไปจำหน่ายให้แก่โรงเลื่อยในเขตกรุงเทพฯต่อไป
  ปัจจุบันวัตถุดิบ

  มีคุณภาพต่ำลงแต่ราคากลับมีแนวโน้มสูงขึ้นทำให้ความสามารถในด้านการทำกำไรลดลง

  --------------------------------------------------- ----------------- ------------------- ---------------
  รายละเอียดสัดส่วนการสั่งซื้อวัตถุดิบจากในประเทศและต่างประเทศ                                         

                                                      วัตถุดิบที่ซื้อใน        วัตถุดิบที่ซื้อจาก         สัดส่วนการซื้อ

                                                      ประเทศปี 2549      ต่างประเทศปี 2549     วัตถุดิบในประเทศ

                                                      (พันบาท)           (พันบาท)             ต่อการซื้อวัตถุดิบ

                                                                                            จากต่างประเทศ

  บมจ.ซันวู้ดอินดัสทรีส์                                     110,372           67,843              62 : 34

                                                                                             

  บจก.ซัน แคบิแนท                                       99,750            42,478              70 : 30

                                                                                             

  บจก.ลองซาน วีเนียร์                                    5,001             282,871             2 : 98

                                                                                             

  รวม                                                 215,123           393,192             35 : 65
  --------------------------------------------------- ----------------- ------------------- ---------------

(ข) ผลกระทบต่อสิ่งแวดล้อม

  เนื่องจากกลุ่มบริษัทฯเป็นผู้ผลิตเฟอร์นิเจอร์แบบครบวงจรและวัตถุดิบที่ใช้ประกอบด้วย ไม้ สี กาว

  และอื่นๆ ซึ่งวัตถุดิบดังกล่าวสามารถทำลายสิ่งแวดล้อมได้หากขาดการบริหารจัดการที่ดี ดังนั้น

  บริษัทได้ให้ความสนใจในด้านการรักษาสิ่งแวดล้อมมาโดยตลอดและได้ให้ความร่วมมือกับหน่วยงานภาครัฐในการดำเนินการลดผลกระทบต่อสิ่งแวดล้อมโดยให้มีผลกระทบน้อยที่สุดทั้งนี้กลุ่มบริษัทได้ดำเนินการดังนี้

-   เศษไม้จากการผลิตเฟอร์นิเจอร์และไม้บางวีเนียร์จะนำไปเป็นพลังงานเชื้อเพลิงเพื่อสร้างความร้อนให้กับเตาอบไม้ของโรงงานโดยสามารถควบคุมมลภาวะทางอากาศและมลภาวะทางน้ำได้ดีเนื่องจากสภาพการเผาไหม้ของเตาเผาเชื้อเพลิงสมบูรณ์และมีควันน้อย0
    ขณะเดียวกันในแต่ละโรงงานจะมีระบบกำจัดฝุ่นด้วย filter bag
    เพื่อลดมลภาวะทางอากาศภายในโรงงาน
    โดย0ฝุ่นจะถูกเก็บกักไว้ได้โดยระบบพ่นน้ำดักก่อนถ่ายลงในหลุมขนาดใหญ่ให้ตกตะกอน
    ซึ่งบริษัทฯได้ผ่านการตรวจสอบมาตรฐานจากหน่วยงานของรัฐ คือ กรมโรงงาน
    กรมอุตสาหกรรม ฯลฯ เป็นที่เรียบร้อย

-   สี
    ทางบริษัทฯได้ใช้วิธีกำจัดละอองสีโดยใช้ระบบห้องพ่นเป็นแบบดักละอองสีด้วยระบบน้ำหมุนเวียนซึ่งเป็นไปตามมาตรฐานสากล

-   กาว กาวที่ใช้
    เป็นกาวคุณภาพสูงผ่านการรับรองตามมาตรฐานสากลและผลิตโดยผู้ผลิตที่มีชื่อเสียงของโลกซึ่งปราศจากสารพิษที่ทำลายสิ่งแวดล้อม

-   ฝุ่น ฝุ่นที่เกิดจากการขัดชิ้นงานด้วยกระดาษทราย เครื่องขัด และการตัดเตรียมไม้
    ทางบริษัทฯได้ใช้เครื่องดูดและเก็บฝุ่นแบบถุงกรอง (FILTER BAG) ที่ทันสมัย

-   ในการปรับปรุงระบบการบริหารสิ่งแวดล้อม บริษัทฯ ได้ดำเนินการปรับ ISO-14001 : 1996
    เป็น ISO-14001 : 2004 ซึ่งอยู่ในระหว่างดำเนินการเพื่อขอรับรองมาตรฐาน

  - ผลการปฏิบัติจริงเมื่อเทียบกับข้อกำหนดตามกฎหมาย

  - บริษัทฯ สามารถปฏิบัติตามข้อกำหนดของกฎหมายได้อย่างครบถ้วน

  - ข้อพิพาทหรือการถูกฟ้องร้องเกี่ยวกับสิ่งแวดล้อมและแนวทางแก้ไข

  - บริษัทฯ ไม่มีข้อพิพาทหรือการถูกร้องเรียนเกี่ยวกับเรื่องสิ่งแวดล้อม

  (4) งานที่ยังไม่ส่งมอบ

  -ไม่มี -